«Мәхәббәтем хәзер күкләрдә яши» ди "Боинг" һәлакәтендә якынын югалткан Эльмира

	17 ноябрь якынлаша. Республика халкының йөрәкләре кабат кысылып куячак. Казан аэропортында һәлакәткә очраган «Боинг-737» очкычы телгә алынган саен, күз алдына бер ел элек телевизордан көне-төне күрсәтелгән җан өзгеч видео килеп баса. 50 кешенең бер мизгелдә юк булуын һәркем белә. Әмма бер ел эчендә күпме күз яше түгелгәнен беребез дә белми.	 Язмыштан качып булмый «Татарстан» авиакомпаниясенең «Боинг-737» самолеты Казанга 18.25 сәгатьтә Мәскәүдән юл тоткан. 19.40та Казанга килеп җитәргә тиеш булган. Әмма 19.25тә самолет, беренче тапкырдан утыра алмагач, икенче әйләнеш ясаганда, биеклеген югалтып, борыны белән очыш юлына төртелеп шартлаган. Бортта 44 пассажир һәм алты экипаж вәкиле булган. Әҗәл барысын берьюлы алып киткән. 
	Линар ЗАКИРОВ	
Шәһри Казан

	№   |  	


